کوئٹہ : بی اے پی نا صوبائی جنرل سیکرٹری سینئر صوبائی وزیر حاجی نورمحمد خان دمڑ ہرنائی کوئٹہ نا مین قومی شاہراہ ضلع زیارت نا علاقہ  مانگی ایریا ٹی کولا دروک آ ٹرک، ڈی سی ہرنائی نا گاڑی آ سم کاری و ہشنگ نا دہشت گرد انگا واقعہ نا سخت انگا لوز آتیٹی مذمت ءِ کرسا پارینے کہ امن دشمن تینا ناپاک آ کوشست آتیٹی سرسہب مفسہ۔ ٹرک مالک آتے  کروڑ آ روپئی نا نسخان تننگ آ افسوز مس۔ ٹرک مالک آتے  دہشت گرد آتا دو تیان دوئی مروک آ نسخان نا پوروی کننگ نا ہر ممکن کوشست کیوہ۔ دا خیال آتا درشانی ءِ او مذمتی بیان اسے ٹی کرے سنیئر صوبائی وزیر حاجی نورمحمد خان دمڑ پارینے کہ غریب محنت کش ڈرائیور آتے لٹ ترسا کروڑ آ روپئی تا ٹرک آتیا سم کاری و خاخر تننگ خراب ءُ وڑ اسے۔ امن و شونداری نا دشمن دہشت گرد آتا کوشست آتے ہچ ءُ وخت اس سرسہب مفسہ۔
(آن لائن)
